als_Latn dik_Latn sag_Latn
Basha: “Vepra dhe puna e Hysen Koçisë do të mbetet gjithmonë e paharruar dhe e nderuar”
Në Tiranë iu dha dje lamtumira “Artistit të merituar”, baritonit t; shquar të TKOB, Hysen Koçia, i cili ndëroi jetë një ditë më pare, në moshen 74-vjeçare. Gjatë karrierës artistike, deri në vitin 2000 kur doli në pension, Koçia realizoi në skenën e TOB me dhjetëra role dhe kryerole të literaturës operistike shqiptare dhe botërore si dhe qindra koncerte vokale, recital me këngë popullore të inkuadruara në turne koncertore të organizuara nga ky institucion, brenda dhe jashtë vendit.Hysen Koçia ka marrë pjesë aktive në pothuaj të gjitha aktivitetet kryesore, të jetës muzikore shqiptare, në Koncertet e majit, konkurset e këngëtarëve lirikë, festivalet e romancave dhe Festivalet e këngës në RTSH, etj.
Për aktivitetin e tij është nderuar me shumë çmime lokale dhe kombëtare si dhe me titullin Artist i Merituar.
Homazhet në nder të Koçisë janë zhvilluar paraditen e të dielës në ambientet e Teatrit Kombetar të Operas dhe Baletit.
Kryetari i Bashkise së Tiranës, Lulzim Basha vlerësoi veprën e artistit, duke u shprehur se ai ia përkushtoi jetën artit, të cilin ia dhuroi shoqërisë. “Një nga artistët themelues të Teatrit të Operës dhe Baletit u nda mbrëmë nga jeta. Hysen Koçia (Artist i Merituar) e kaloi të gjithë jetën e tij duke i dhuruar vendit, shoqërisë, artdashësve, veprën, artin e tij, ndaj mendoj se sot është detyrim i gjithsecilit prej nesh ta nderojmë e ta respektojmë atë, kujtimin dhe veprën e tij. Duke i shprehur ngushëllimet më të ndiera familjes, kolegëve, bashkëpunëtorëve dhe artdashësve të tij e të veprës së tij, shpreh bindjen se vepra, puna e tij do të mbetet gjithmonë e paharruar dhe e nderuar nga shoqëria, nga shqiptarët, nga artdashësit” – u shpreh z. Basha.
***
Ai ishte një artist i shquar i skenës dhe pjesën më të madhe të jetës ia kishte kushtuar asaj. Ai ishte njëri prej atyre artistëve që shkëlqeu me zërin e tij, edhe pas tre dekadash ngre me zërin e tij ngrinte peshë zemrat e spektatoreve.
Hysen Kocia u lind në Shkodër në 1 korrik 1940, në një familje të thjeshtë e të varfer shkodrane. Pasi mbaroi shkollën, deri në moshen 19- vjecare punon si marangoz, por njëherësh aktivizohet edhe me arnatorët në aktivitete te ndryshme në qytetin e tij të lindjes.
Shërbimin ushtarak e kryen pranë Ansamblit te Ushtrisë në korin e këtij ansambli, ku artisti Gaqo Avrazi dalloi te Hysen Koçia zërin dhe aftësine e tij vokale. Interpreton si solist edhe si korist pranë këtij ansambli për 3 vjet rresht, duke dhënë koncerte në shumë skena të ndryshme të Shqipërisë.
Në vitin 1962, kur u hap për herë të parë Konservatori Shtetëror i Tiranës, Hysen Koçia është ndër të parët që fitojnë të drejtën për të ndjekur studimet e larta në këtë Konservator. Gjatë viteve të studimeve, me pedagogun Avni Mulen, ai u perfeksionua si një këngetar lirik shumë i mirë, falë zërit dhe aftësive të tij skenike.
Pasi diplomohet në 1967 emërohet solist në Teatrin e Operës e Baletit. Në vitin 1972 – 73 kryen një vit specializim pranë akademise “Santa Cecilia” në Romë, me pedagog mjeshtrin Titto Gobi.
Roli i parë që interpreton në skenën e TOB – it është Marin Shpendi, një luftetar i Dukagjineve, në operen “Skenderbeu” te Prenkë Jakovës (1968), një rol kryesor, por një personazh që vepron në shumë skena të operës. Rol i realizuar me seriozitetin e duhur nga Hysen Koçia.
E nga ky personazh serioz kalohet pa vështirësi, falë aftësive aktoriale, në figuren komike të Mazllemit nga komedia muzikore “Brigada e grave” e Llazar Morckës (1969), figurë që i shkon shumë për shtat natyrës se tij. Por me sukses ai realizon edhe Viktorin te opereta “Dhëndri u transferua” e kompozitorit Agim Prodani (1974). Edhe roli i Dodes nga opera “Mrika” e Prenkë Jakovës (1975) është një dëshmi e punës së tij serioze për t’i hyrë nëe thelb figurave të interpretuara prej tij. Edhe për këtë na e deshmon me së miri roli i Palit në operen “Zgjimi” të Tonin Harapit në të dy edicionet e saj (1976, 1985). Rol që duhet evidentuar për realizim shumë të mirë është ai i Lonit në operetën “Karnavalet” të Avni Mules (1978) .
Interpreton edhe Dhimitrin nga opera “Lulja e kujtimit” si dhe Lekën nga opera “Toka jone” e Pjetër Gacit, një nga kulminacionet e arritura në krijimtarinë e tij. Në aktin e dytë të operës “Karmen” (1982) në shfaqjen me skena nga operat, dallohet për një realizim të mirë të figurës së Hozesë dhe krijon një figure interesante bindëse te Galan Lugaparit në operen “Borana” e Avni Mules (1984).
Interpreton edhe Petritin tek opera “Nëna e trimave” e A. Mulës (1987). Paraqitje serioze beri Hysen Kocia ne rolin e Turidut në operan “Kavaleria Rustikana” e Maskanjit (1987), ndersa Manrikoja nga opera “Trovatore” e Verdit (1991), me shperthimet e fuqishme dramatike është një ndër realizimet më të mira e më të arrira tek tenori.
Se fundi roli i Turidut nga opera “Kavaleria Rustikana” u interpretua shkëlqyeshëm në skenën e këtij teatri.
Aktiviteti artistik i Hysen Koçisë nuk mund te permblidhet vetëm si solist i operës, por ai eshte i gjerë edhe si interpret i muzikës popullore në shumë koncerte të Ansamblit të Këngëve dhe Valleve Popullore si brenda ashtu edhe jashte shtetit. Në çdo cep të Shqipërisë ka ushtuar zëri i fortë i Hysen Koçisë, duke u duartrokitur gjatë për emocionet që falte.
Ai ështe pjesemarres në 13 festivale të këngës në RTSH dhe është nderuar me çmime të ndryshme. Krahas shumë koncerteve recita1e, si dhe me artistë të tjerë, ai eshte pjesernarres ëe shume turne. Jane te shumte turnete e tij ne vendet evropiane si ne Itali, Greqi, Bullgari, Rumani, por edhe me gjere në Amerike, Kanada, në Kine, etj. Në këto skena ai ka paraqitur me dinjitet jo vetëm këngën e bukur popullore, por edhe arie e role te tera nga operat, si “Cavaleria Rusticana”, “Trovatore” etj.
Për meritat ne fushen e interpretimit vokal Hysen Koçia ështe nderuar me titullin “Artist i Merituar”.
ROLE:
1968: Skenderbeu (Marin Shpendi)
1969: Brigada e grave (Mazllemi)
1974: Dhendri u transferua” Viktori)
1975: Mrika (Doda)
1976: Zgjimi (Pali)
1978: Karnavalet (Loni)
1979: Lulja e kujtimit (Dhimitri)
1980: Toka jone (Leka)
1980: Vjosa
1982: Karmen (don Hoze) akti 1l
1984: Borana (Galan Lugapari)
1987: Nena e trimave (Petriti)
1987: Kavaleria Rustikana (Turidu)
1991: Trovatore (Manrikoja)
1994: Traviata, etj
als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn lij_Latn als_Latn slv_Latn bem_Latn ces_Latn als_Latn fij_Latn fij_Latn gle_Latn tuk_Latn scn_Latn pap_Latn ita_Latn ast_Latn